METODE I STRATEGIJE / KOOPERATIVNO UČENJE

##### **GRUPNO ISTRAŽIVANJE**

* Nastavnik (ili razred) odabere motivirajuću i zanimljivu temu koju žele dublje istražiti.
* U prvoj fazi svi učenici istražuju temu, kako bi otkrili podoblasti/podteme, koje bi bile sastavni dio istraživanja
* Za cjelovitu temu, a onda i podteme postavljaju istraživačka pitanja – šta žele saznati iz istraživanja (povezanost, odnose, uzroke, posljedice...)
* Učenici se organiziraju u heterogene istraživačke grupe (najbolje prema interesovanjima) i planiraju svoje istraživanje, tok, način, izvore, resurse. Svaka grupa priprema pismeni plan istraživanja.
* Predstavnici svih grupa okupe se (kao organizacioni komitet), kako bi se pobrinuli da dijelovi istraživanja doslijedno pokrivaju zadanu temu.
* Učenici provode svoje istraživanje u određenom periodu, a nastavnik obilazi grupe kako bi im pomogao u istraživanju teme i provjerio ima li svaki učenik odgovornu ulogu u poslu.
* Grupe planiraju prezentaciju pred cijelim razredom. Odlučuju koji su najvažniji rezultati. Prezentacije bi trebale biti aktivne i zanimljive, a trebali bi se uključiti svi članovi grupe. Prezentacije mogu obuhvatiti kraća objašnjenja, grafički prikaz, ili možda poglavlje iz razrednog dnevnika.
* Grupe prikazuju svoje prezentacije.
* Grupe diskutiraju o svom radu.

##### **Uloge koje učenici preuzimaju**

Unutar svake grupe, uloge koje učenici preuzimaju mogu biti usmjerene na zadatak, na organizaciju rada grupe, ili oboje. Budući da bi učenici trebali razviti vještine povezane sa obje glavne uloge, nastavnici ponekad dodijele određene uloge unutar grupa, poput navedenih:

Kontrolor: Provjerava razumiju li svi trenutačni zadatak.

Izviđač: Traži potrebne informacije od drugih grupa ili povremeno od

nastavnika.

Mjerač vremena: Održava usredsređenost grupe na aktivnost i pazi na vremenska

ograničenja.

Aktivni slušač: Ponavlja ili parafrazira ono što su drugi rekli.

Postavljač pitanja: Izvlači ideje i postavlja „teška“ pitanja.

Sažimač: Prikuplja grupne zaključke kako bi oni imali smisla u cjelini.

Podsticatelj: Podržava, pomaže i ohrabruje sve članove grupe.

Ekonom: Dijeli i prikuplja materijale potrebne za grupu.

Čitač: Čita sve pisane materijale grupi.

Uloge mogu biti različite (smislite ih zajedno sa djecom), u zavisnosti od toga koje vještine želite da učenici steknu i vježbaju, ali je važno da tokom vremena preuzimaju i vježbaju različite uloge. Važno je, takođe, da je svakom učeniku potpuno jasno šta se od određene uloge očekuje.